
 Parlamentul României

Comisia pentru agricultură, silvicultură, industrie alimentară şi servicii  specifice
                                                                                               Bucureşti, 10.10.2001 

                                                                                               Nr. 24/428

RAPORT

asupra proiectului de Lege privind organizarea şi funcţionarea 

pieţelor produselor agricole şi alimentare în România


În urma examinării proiectului de Lege privind organizarea şi funcţionarea pieţelor produselor agricole şi alimentare în România, în şedinţa din 10.10.2001, Comisia propune ca acesta să fie supus spre dezbatere şi adoptare plenului Camerei Deputaţilor cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Art.1.- (1) Prezenta lege stabileşte normele privind formare şi organizarea pieţelor produselor agricole şi alimentare de către persoanele fizice şi persoanele juridice cu sau fără personalitate juridică, care produc, depozitează, prelucrează şi/sau comercializează aceste produse pe pieţele interne şi/sau externe.

    
Alin. 1 al art. 1 se modifică şi va avea următorul cuprins:

" Art.1.- (1) Prezenta lege stabileşte cadrul juridic privind formare şi organizarea pieţelor produselor agricole şi alimentare de către persoanele fizice şi persoanele juridice cu sau fără personalitate juridică, care produc, depozitează, prelucrează şi/sau comercializează aceste produse pe pieţele interne şi/sau externe."

Deputat: Marian Ianculescu - PSD
Din raţiuni de redactare specifice stilului normativ.

2.
 Art.1.- 

(2) În sensul prezentei legi, termenii de mai jos au următorul înţeles:

a) reglementarea directă se aplică pentru anumite produse agricole şi alimentare care sunt de importanţă naţională, definite prin act legislativ, cu durata de la un an la patru ani;

b) reglementarea indirectă se aplică pentru acele produse cu tendinţa de dezechilibrare pe piaţa internă prin fluctuaţia de preţuri şi a cantităţii negarantate;

c) reglementarea conjuncturală se aplică produselor ce nu aparţin sistemelor de la punctele a) şi b);

d) lanţul de producţie integrat este sistemul de legături între producători, prelucrători şi distribuitori ai unui produs şi/sau grupe de produse;

e) cota este cantitatea şi calitatea unui produs sau grup de produse stabilite şi definite de către Ministerul Agriculturii, Alimentaţiei şi Pădurilor, prin hotărâre a Guvernului, pentru care se aplică instrumentele sistemului de intervenţie pe piaţă, în interesul echilibrării pieţei;

f) anul de producţie este o perioadă de timp corespunzătoare caracteristicilor biologice ale produselor sau grupelor de produse, numit şi an agricol;

g) anul de piaţă este o perioadă de timp corespunzătoare comercializării produselor, diferit de anul calendaristic şi anul agricol;

h) filiera de produs este sistemul de relaţii funcţionale care leagă producătorii, procesatorii, trasportatorii, depozitarii, distribuitorii, comercianţii şi/sau bursele de mărfuri care tranzacţionează acelaşi produs în vederea utilizării şi/sau a consumului acestuia;

i) preţul pieţei libere este preţul  format în condiţiile concurenţei deschise, libere, în care nici unul dintre agenţii pieţei nu poate influenţa sau decide unilateral stabilirea nivelului şi dinamicii acestuia, format pe baza confruntării directe dintre cumpărători şi vânzători;

j) preţul minim garantat este plătit de procesatori producătorilor agricoli pentru o materie primă definită ca o anumită cantitate pe un anumit produs sau grupe de produse, în condiţii de calitate stabilite conform contractului încheiat între producătorii agricoli, organizaţii profesionale, interprofesionale şi procesatori;

k) preţul de intervenţie este preţul la care se achiziţionează un anumit produs în limita şi condiţiile cotei stabilite;

l) preţul prag este un preţ cu limită variabilă, fixat la frontieră, astfel încât preţul produselor importate să ajungă la nivelul preţului produselor similare din ţară; 

m) preţ indicator este preţul care, în condiţiile prevăzute de pe piaţă, indică centrul fluctuaţiilor de preţ;

n) prima de export este nivelul compensaţiei pentru export stabilită pentru anumite produse sau grupe de produse în funcţie de mărimea fondurilor alocate prin legea anuală a bugetului de stat;

o) restituţii la export este  instrumentul prin care se acordă operatorilor, pentru anumite produse sau grupe de produse pentru o cantitate maximă eligibilă, diferenţa dintre preţul mondial şi preţul intern;

p) taxa de referinţă este obligaţia temporară de plată impusă pentru anumite importuri de produse sau grupe de produse, pentru protejarea şi stimularea producătorilor interni pentru producerea acestora;

r) prima de depozitare se plăteşte agenţilor economici agreaţi pentru a depozita, într-o perioadă de timp stabilită, anumite cantităţi de produse sau grupe de produse, ce pot fi definite ca stocuri de intervenţie şi cote;

s) stocul de intervenţie reprezintă cantitatea de produse achiziţionată de pe piaţă, prin împrumuturi cu dobândă bonificată, stocată pentru o anumită perioadă de timp şi însoţită de o primă de depozitare.
Alin. 2 al art. 1 se modifică şi va avea următorul cuprins:

" Art.1.- (2) În sensul prezentei legi, termenii de mai jos au următorul înţeles:

a) reglementarea directă se aplică pentru anumite produse agricole şi alimentare care sunt de importanţă naţională, definite prin act legislativ, cu durata de la un an la patru ani;

b) reglementarea indirectă se aplică pentru acele produse cu tendinţa de dezechilibrare pe piaţa internă prin fluctuaţia de preţuri şi a cantităţii negarantate;

c) reglementarea conjuncturală se aplică produselor ce nu aparţin sistemelor de la punctele a) şi b);

d) lanţul de producţie integrat reprezintă sistemul de legături între producători, prelucrători şi distribuitori ai unui produs şi/sau grupe de produse;

e) cota reprezintă cantitatea şi calitatea unui produs sau grup de produse stabilite şi definite de către Ministerul Agriculturii, Alimentaţiei şi Pădurilor, prin hotărâre a Guvernului, pentru care se aplică instrumentele sistemului de intervenţie pe piaţă, în interesul echilibrării pieţei;

f) anul de producţie reprezintă o perioadă de timp corespunzătoare caracteristicilor biologice ale produselor sau grupelor de produse, numit şi an agricol;

g) anul de piaţă reprezintă o perioadă de timp corespunzătoare comercializării produselor, diferit de anul calendaristic şi anul agricol;

h) filiera de produs reprezintă sistemul de relaţii funcţionale care leagă producătorii, procesatorii, trasportatorii, depozitarii, distribuitorii, comercianţii şi/sau bursele de mărfuri care tranzacţionează acelaşi produs în vederea utilizării şi/sau a consumului acestuia;

i) preţul pieţei libere reprezintă preţul  format în condiţiile concurenţei deschise, libere, în care nici unul dintre agenţii pieţei nu poate influenţa sau decide unilateral stabilirea nivelului şi dinamicii acestuia, format pe baza confruntării directe dintre cumpărători şi vânzători;

j) preţul minim garantat reprezintă preţul plătit de procesatori producătorilor agricoli pentru o materie primă definită ca o anumită cantitate pe un anumit produs sau grupe de produse, în condiţii de calitate stabilite conform contractului încheiat între producătorii agricoli, organizaţii profesionale, interprofesionale şi procesatori;

k) preţul de intervenţie reprezintă preţul la care se achiziţionează un anumit produs în limita şi condiţiile cotei stabilite;

l) preţul prag reprezintă un preţ cu limită variabilă, fixat la frontieră, astfel încât preţul produselor importate să ajungă la nivelul preţului produselor similare din ţară; 

m) preţ indicator reprezintă preţul care, în condiţiile prevăzute de pe piaţă, indică centrul fluctuaţiilor de preţ;

m1) preţul de referinţă reprezintă un preţ estimat de organele abilitate şi stă la baza negocierii preţurilor de vânzare - cumpărare pe produse sau grupe de produse între cele două părţi, vânzător - cumpărător;

n) prima de export reprezintă nivelul compensaţiei pentru export stabilită pentru anumite produse sau grupe de produse în funcţie de mărimea fondurilor alocate prin legea anuală a bugetului de stat;

o) restituţii la export reprezintă instrumentul prin care se acordă operatorilor, pentru anumite produse sau grupe de produse pentru o cantitate maximă eligibilă, diferenţa dintre preţul mondial şi preţul intern;

p) taxa de referinţă reprezintă obligaţia temporară de plată impusă pentru anumite importuri de produse sau grupe de produse, pentru protejarea şi stimularea producătorilor interni pentru producerea acestora;

r) prima de depozitare se plăteşte agenţilor economici agreaţi pentru a depozita, într-o perioadă de timp stabilită, anumite cantităţi de produse sau grupe de produse, ce pot fi definite ca stocuri de intervenţie şi cote;

s) stocul de intervenţie reprezintă cantitatea de produse achiziţionată de pe piaţă, prin împrumuturi cu dobândă bonificată, stocată pentru o anumită perioadă de timp şi însoţită de o primă de depozitare.

Deputat: Marian Ianculescu - PSD

Deputat: Zoltan Kovacs - UDMR
Pentru o exprimare mai clară.

Definirea unui termen folosit în textul legii.

3.
Art.2.- Organizarea, formarea şi consolidarea pieţelor produselor agricole şi alimentare trebuie să răspundă necesităţilor interne şi externe şi constă din:

a) estimarea cererii la principalele produse agricole şi alimentare pe destinaţii: fondul pentru consum intern, fondul de seminţe şi reproducţie, fondul de rezervă, fondul de export;

b) aprecierea anuală a potenţialului de producţie la principalele culturi agricole, specii şi categorii de animale, cuantificarea ofertei la principalele produse agricole şi alimentare;

c) estimarea costurilor şi preţurilor la principalele produse agricole şi alimentare;

d) crearea sistemului informaţional privind estimările referitoare la evaluarea potenţialului de producţie, a ofertei, precum şi a necesarului de produse, respectiv a cererii, pe diferite destinaţii, ce trebuie să fie accesibil producătorilor, procesatorilor, angrosiştilor şi marilor companii agroalimentare.   
Art. 2 se modifică şi va avea următorul cuprins: 

"Art.2.- Politica de organizare, formare şi consolidare a pieţelor produselor agricole şi alimentare se face de către Guvern, prin Ministerul Agriculturii, Alimentaţiei şi Pădurilor şi Autoritatea Naţională a Pieţelor Produselor Agricole şi Alimentare, care trebuie să răspundă necesităţilor interne şi externe, constând în: 

a) estimarea cererii la principalele produse agricole şi alimentare pe destinaţii: fondul pentru consum intern, fondul de seminţe şi reproducţie, fondul de rezervă, fondul de export;

b) aprecierea anuală a potenţialului de producţie la principalele culturi agricole, specii şi categorii de animale, cuantificarea ofertei la principalele produse agricole şi alimentare;

c) estimarea costurilor şi preţurilor la principalele produse agricole şi alimentare;

d) crearea sistemului informaţional privind estimările referitoare la evaluarea potenţialului de producţie, a ofertei, precum şi a necesarului de produse, respectiv a cererii, pe diferite destinaţii, ce trebuie să fie accesibil producătorilor, procesatorilor, angrosiştilor şi marilor companii agroalimentare."

Deputat: Ion Mocioalcă - PSD
Este necesar stabilirea instituţiei în competenţa căreia intră responsabilitatea de organizare şi formare a pieţelor produselor agricole şi alimentare.

4.
Art.4.- Activitatea pieţelor produselor agricole şi alimentare se realizează de către următoarele organisme, în funcţie de atribuţiile şi responsabilităţile fiecăruia din prezenta lege:

- Ministerul Agriculturii, Alimentaţiei şi Pădurilor;

- Comitetul Interministerial;

- Autoritatea Naţională a Pieţelor Produselor Agricole şi Alimentare;

- Consiliul pe produs. 
Art. 4 se modifică şi va avea următorul cuprins:

"Art.4.- Activitatea pieţelor produselor agricole şi alimentare se realizează de către următoarele organisme, în funcţie de atribuţiile şi responsabilităţile fiecăruia din prezenta lege: Ministerul Agriculturii, Alimentaţiei şi Pădurilor, Comitetul Interministerial, Autoritatea Naţională a Pieţelor Produselor Agricole şi Alimentare şi  Consiliul pe produs. "

Deputat: Ludovic Mardari - PRM
Pentru respectarea normelor de tehnică legislativă.

5.
Art.5.- 

(4) La lucrările Comitetului Interministerial participă, ca invitaţi permanenţi, cu drept de vot consultativ, câte un reprezentant al Asociaţiilor profesionale şi interprofesionale pe produs sau grupe de produse şi un reprezentant al consumatorilor.


Alin. 4 al art. 5 se modifică şi va avea următorul cuprins:

" Art.5.- (4) La lucrările Comitetului Interministerial participă, ca invitaţi permanenţi, cu drept de vot consultativ, câte un reprezentant al organizaţiile profesionale şi interprofesionale pe produs sau grupe de produse şi un reprezentant al consumatorilor."

Deputat: Marian Ianculescu - PSD
Pentru corelare cu prevederile legislaţiei în vigoare.

6.
Art.6.- 
    (5) Organizaţiile profesionale şi/sau interprofesionale pe produs sau grupe de produse, recunoscute potrivit prevederilor alin. (4) al art.6, vor fi autorizate şi publicate, prin ordin al ministrului Agriculturii, Alimentaţiei şi Pădurilor, în Monitorul Oficial al României, Partea I, eliberându-se un Certificat de înscriere. 
Alin. 5 al art. 6 se modifică şi va avea următorul cuprins:

" Art.6.-  (5) Organizaţiile profesionale şi/sau interprofesionale pe produs sau grupe de produse, recunoscute potrivit prevederilor al art.6 alin. (4), vor fi autorizate şi publicate, prin ordin al ministrului Agriculturii, Alimentaţiei şi Pădurilor, în Monitorul Oficial al României, Partea I, eliberându-se un Certificat de înscriere."

Deputat: Marian Ianculescu - PSD
Pentru respectarea normelor de tehnică legislativă.

7.
Art.8.- (1) Pe piaţa produselor agricole şi alimentare, aflate sub incidenţa prezentei legi, se aplică reglementările stabilite în alin.(2) al art.1.


Alin. 1 al art. 8 se modifică şi va avea următorul cuprins:

" Art.8.- (1) Pe piaţa produselor agricole şi alimentare, aflate sub incidenţa prezentei legi, se aplică reglementările stabilite la art.1 alin.(2)."

Deputat: Marian Ianculescu - PSD
Pentru respectarea normelor de tehnică legislativă.

8.
Art.8. - (2) Produsele care cad sub incidenţa reglementărilor din prezenta lege, prevăzute la art.1 alin.(2) se stabilesc astfel:

a) instrumentele de reglementare directă se aplică pentru produsele agricole şi alimentare stabilite prin hotărâre a Guvernului, la propunerea Ministerului Agriculturii, Alimentaţiei şi Pădurilor;

b) instrumentele de reglementare indirectă se aplică pentru acele produse cu tendinţa de dezechilibrare pe piaţa internă, prin fluctuaţia de preţuri şi cantităţi negarantate;

c) instrumentele de reglementare conjuncturală se aplică pentru produsele ce nu aparţin primelor două pieţe.
Alin. 2 al art. 8 se modifică şi va avea următorul cuprins:

" Art.8. - (2) Instrumentele de reglementare pentru produsele care cad sub incidenţa prevederilor prezentei legi, menţionate la art. 1 alin. (2), se stabilesc astfel:

a) direct, prin hotărâre  a Guvernului, la propunerea Ministerului Agriculturii Alimentaţiei şi Pădurilor, pentru produsele agricole şi alimentare;

b) indirect, pentru acele produse cu tendinţa de dezechilibrare pe piaţa internă, prin fluctuaţia de preţuri şi cantităţi negarantate;

c) conjunctural, pentru produsele ce nu aparţin primelor două pieţe."

Deputat: Marian Ianculescu - PSD


Pentru o mai bună aşezare a textului de lege şi claritatea prevederii legale.

9.
Art.9.- (1) În aplicarea art.8 al legii pot fi folosite următoarele instrumente de reglementare a pieţei produselor agricole şi alimentare:

o) preţul indicativ;


Litera o) din alin. 1) al art. 9 se modifică şi va avea următorul cuprins:

" Art.9.- (1) În aplicarea art.8 al legii pot fi folosite următoarele instrumente de reglementare a pieţei produselor agricole şi alimentare:

o) preţul indicator;

Deputat: Ion Mocioalcă - PSD
În cadrul legii este definită noţiunea de "preţ indicator".

10.
Art.9.- (3) Preţurile minime garantate, cât şi cotele însoţitoare pentru produsele reglementate direct vor fi declarate cu 90 zile înaintea începerii anului agricol pentru produsele vegetale şi cu 90 de zile înaintea începerii anului calendaristic pentru produsele animale, prin hotărâre a Guvernului de către Autoritatea Naţională a Pieţelor Produselor Agricole şi Alimentare.
Alin. 3 al art. 9 se modifică şi va avea următorul cuprins:

"Art.9.- (3) Preţurile minime garantate, cât şi cotele însoţitoare pentru produsele reglementate direct vor fi declarate cu 90 zile înaintea începerii anului agricol pentru produsele vegetale şi cu 90 de zile înaintea începerii anului calendaristic pentru produsele animale, prin hotărâre a Guvernului de către Autoritatea Naţională a Pieţelor Produselor Agricole şi Alimentare, după consultarea Consiliului pe produs."

Deputat: Attila Kelemen - UDMR

Deputat: Kovacs Zoltan - UDMR

Deputat: Raduly Robert Kalman - UDMR


Pentru implicarea tuturor factorilor care cunosc costurile reale anuale în stabilirea preţurilor minime garantate.

11.
Art.10.- Pentru informarea operatorilor asupra condiţiilor pieţei, se publică în Monitorul Oficial al României, un preţ indicativ pentru produsele prevăzute la:

- art.8 alin.(2) lit.a) – de către Ministerul Agriculturii, Alimentaţiei şi Pădurilor, cu acordul Consiliului pe produs, pe baza aprobării Comitetului Interministerial;

- art.8 alin.(2) lit.b) – de către Ministerul Agriculturii, Alimentaţiei şi Pădurilor, pe baza aprobării Comitetului Interministerial şi Consiliului pe produs;

- art.8 alin.(2) lit.c) – de către Consiliul pe produs, cu acordul Ministerului Agriculturii, Alimentaţiei şi Pădurilor.   
Art. 10 se modifică şi va avea următorul cuprins:

" Art.10.- Pentru informarea operatorilor asupra condiţiilor pieţei se publică în Monitorul Oficial al României un preţ indicator stabilit de către Ministerul Agriculturii, Alimentaţiei şi Pădurilor, cu acordul Consiliului pe produs,  pe baza aprobării Comitetului Interministerial, pentru cazurile prevăzute la art 8 alin.(2) lit.a), de Ministerul Agriculturii, Alimentaţiei şi Pădurilor pe baza aprobării Comitetului Interministerial şi Consiliului pe produs pentru cazurile prevăzute la art.8 alin.(2) lit.b) şi de Consiliul pe produs, cu acordul Ministerului Agriculturii, Alimentaţiei şi Pădurilor, pentru cazurile prevăzute la art.8 alin.(2) lit.c)."

Deputat: Marian Ianculescu - PSD


Pentru o mai bună aşezare a textului de lege şi claritatea prevederii legale.

12.
Art.14.- (1) Pentru protejarea pieţei interne se stabilesc preţuri prag, prin ordine comune elaborate de Ministerul Agriculturii, Alimentaţiei şi Pădurilor şi Ministerul Finanţelor.
Art. 14 se modifică şi va avea următorul cuprins:

" Art.14.- Pentru protejarea pieţei interne se stabilesc preţuri prag, prin ordine comune elaborate de Ministerul Agriculturii, Alimentaţiei şi Pădurilor şi Ministerul Finanţelor."


Pentru respectarea normelor de tehnică legislativă.

13.
Art.25.- Prezenta lege intră în vigoare la 60 de zile de la publicarea ei în Monitorul Oficial al României.
Art. 25 se modifică şi va avea următorul cuprins:

" Art.25.- Prezenta lege intră în vigoare la 60 de zile de la publicarea ei în Monitorul Oficial al României, Partea I."

Deputat: Marian Ianculescu - PSD
Pentru respectarea normelor de tehnică legislativă.


                  Preşedinte,









     Secretar,



   Ilie NEACŞU









Alexandru PEREŞ

Întocmit: Experţi parlamentari,

                Anton Păştinaru

                Aneta Barbu

